দেশে লিফট দুর্ঘটনা এখন নতুন আতঙ্কের কারণ হয়ে দাঁড়িয়েছে। ধোলাইখালে ক্লোন লিফট তৈরি হচ্ছে, আবার আমদানিও হচ্ছে নিম্নমানের লিফট। অপেক্ষাকৃত নিম্নমানের যন্ত্রাংশ সংযোজন করার মাধ্যমে কম দামে লিফট তৈরির অর্ডার দেওয়া হচ্ছে বিদেশে। বেশির ভাগ ক্ষেত্রে আমদানিকারকরা চীন থেকে লিফট সংগ্রহ করলেও তাতে মেড ইন কোরিয়া, জার্মানি কিংবা ফ্রান্স লেখা স্টিকার লাগিয়েই দেশে আনা হচ্ছে। মেয়াদ থেকে শুরু করে যেসব স্পেসিফিকেশন দেওয়া হয় তার সঙ্গে বাস্তবতার কোনো মিল থাকছে না। ধোলাইখালে তৈরি হচ্ছে ক্লোন লিফট।